# Plan razvoja sustava civilne zaštite Općine Jelenje

za 2023.g.

s financijskim učincima za trogodišnje razdoblje

U Dražicama, studeni 2022. god.

Na temelju članka 17. stavak 1. Zakona o sustavu civilne („Narodne novine”, broj 82/15, 118/18, 31/20, 20/21) i članka 18. Statuta Općine Jelenje (Službene novine PGŽ broj 33/09, 13/13, 6/16 i 17/17 i Službene novine Općine Jelenje 3/17, 5/18, 11/18, 6/20), Općinsko vijeće Općine Jelenje na 10. sjednici održanoj 15.11.2022. donijelo je

**PLAN RAZVOJA**

**SUSTAVA CIVILNE ZAŠTITE OPĆINE JELENJE**

**ZA 2023. godinu**

**s financijskim učincima za trogodišnje razdoblje**

## UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Mjere civilne zaštite su jednokratni postupci i zadaće koje provode svi sudionici u sustavu civilne zaštite na svim razinama spašavanja života i zdravlja građana, materijalnih i kulturnih dobara i okoliša i to: uzbunjivanje i obavješćivanje, evakuacija, zbrinjavanje, sklanjanje, spašavanje, prva pomoć, KBRN zaštita, asanacija (humana, animalna, asanacija terena) zaštita životinja i namirnica životinjskog porijekla te zaštita bilja i namirnica biljnog porijekla.

Načela sustava civilne zaštite su opća načela: načelo humanosti i načelo zabrane diskriminacije, načela operativnog djelovanja sustava civilne zaštite, načelo supsidijarnosti, načelo solidarnosti i načelo kontinuiteta djelovanja.

Općina Jelenje (u daljnjem tekstu; Općina) dužna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Općina je dužna jačati i nadopunjavati spremnost postojećih operativnih snaga sustava civilne zaštite na njihovom području sukladno procjeni rizika od velikih nesreća i planu djelovanja civilne zaštite, a ako postojećim operativnim snagama ne mogu odgovoriti na posljedice utvrđene procjenom rizika, dužne su osnovati dodatne postrojbe civilne zaštite.

Općinski načelnik je dana 15.6.2021. donio Odluku o imenovanju načelnika, zamjenika načelnika i članove Stožera civilne zaštite Općine Jelenje KLASA:810-05/21-01/1, RBROJ:2170-04-01-21-01-1.

U slučaju velike nesreće općinski stožer civilne zaštite organizira volontere u provođenju određenih mjera i aktivnosti u sustavu civilne zaštite, sukladno odredbama ovog Zakona i posebnih propisa.

Sukladno članku 17. Zakona o sustavu civilne zaštite („Narodne novine”, broj 82/15, 118/18, 31/20, 20/21), kao i mogućim ugrozama, razmjeru opasnosti, prijetnji i posljedica nesreća, većih nesreća i katastrofa utvrđenih Procjenom ugroženosti ljudi, okoliša, materijalnih i kulturnih dobara, s ciljem zaštite i spašavanja ljudi, materijalnih dobara te okoliša kao i ravnomjernog razvoja svih nositelja sustava civilne zaštite, donosi se Godišnji plan razvoja sustava civilne zaštite za 2023. godinu.

## 2. PLAN RAZVOJA

Godišnji plan razvoja sustava civilne zaštite se odnosi prije svega na stanje i razvoj svih operativnih snaga sustava civilne zaštite prema članku 20. Zakona o sustavu civilne zaštite, a sastoje se od Mjera i aktivnosti u sustavu civilne zaštite koje provode sljedeće operativne snage sustava civilne zaštite:

1. stožer civilne zaštite
2. operativne snage vatrogastva
3. operativne snage Hrvatskog Crvenog križa
4. operativne snage Hrvatske gorske službe spašavanja
5. postrojbe i povjerenici civilne zaštite
6. udruge
7. pravne osobe u sustavu civilne zaštite.

Analiza stanja sustava civilne zaštite na Području Općine Jelenje (u daljnjem tekstu: Općina) za 2023. godinu te Smjernicama za organizaciju i razvoj sustava civilne zaštite na području Općine za razdoblje od 2021. do 2026. godine i ovim Godišnjim planom utvrđuje se plan aktivnosti razvoja sustava civilne zaštite u 2023. godini.

###  Nositelji Plana

 **2.1. Op**ć**insko vije**ć**e prilikom donošenja Prora**č**una za 2023. godinu donosi:**

1. Analizu stanja sustava civilne zaštite za 2022. godinu,
2. Godišnji plan razvoja sustava civilne zaštite s trogodišnjim financijskim učincima,
3. Odluku o određivanju operativnih snaga zaštite i spašavanja i pravnih osoba od interesa za zaštitu i spašavanje u Općini, a na koju je potrebno pribaviti suglasnost Područnog ureda za zaštitu i spašavanje,

  **2.2. Na**č**elnik Op**ć**ine donosi:**

1. Plan vježbi civilne zaštite,
2. daje Općinskom vijeću prijedlog Odluke o određivanju pravnih osoba
3. osigurava materijalna, financijska i druge uvjete za financiranje i opremanje

#### 2.3. Stožer civilne zaštite

a) Održava sastanke tijekom 2023. godine, te obavlja poslove iz svog djelokruga

#### 2.4. Dobrovoljno vatrogasno društvo Ivan Zoretić-Španac

Nositelj protupožarne zaštite na području Općine Jelenje je DVD Ivan Zoretić Španac

1. Djeluje sukladno svom programu rada (obučavanje, vježba, natjecanja, dežurstva, intervencije, održavanje voznog parka i opreme),
2. Obučava i izvodi vježbe prema planu nastave, odnosno operativnom programu temeljenom na Pravilniku o programu i načinu provedbe teorijske nastave i praktičnih vježbi u vatrogasnim postrojbama,
3. Provodi dežurstva tijekom mjeseci povećane opasnosti od požara (ljetna sezona i ljetni mjeseci).

**2.5. Hrvatski Crveni križ**

a)Provodi edukaciju mještana na temu pružanja prve pomoći,

#### 2.6. Hrvatski gorska služba za spašavanje

 **Hrvatska gorska služba spašavanja** (**HGSS**) pristupit će spašavanju ljudi i životinja koji se nalaze na teško pristupačnim područjima, npr. na području [planina,](https://hr.wikipedia.org/wiki/Planina) [stijena,](https://hr.wikipedia.org/wiki/Stijena) [speleoloških](https://hr.wikipedia.org/wiki/Speleologija) objekata, rijeka, čak i urbanih prostora, kada je pri spašavanju potrebno primijeniti stručno znanje i opremu za spašavanje.

#### 2.7. Pravne osobe koje pružaju usluge

Potpisivanje ugovora o međusobnoj suradnji s navedenim osobama u Odluci o određivanju operativnih snaga zaštite i spašavanja i pravnih osoba od interesa za zaštitu i spašavanje.

## 3. MJERE I AKTIVNOSTI NOSITELJA

Planom djelovanja operativnih snaga sustava civilne zaštite obuhvaćene su mjere i aktivnosti (preventivne, planske, organizacijske, operativne, nadzorne i financijske) za sprječavanje nastanka i uklanjanje posljedica velikih nesreća i katastrofa, čijim provođenjem se također ublažavaju konačne štete prirodnih nepogoda.

### 3.1. Mjere civilne zaštite su operativne mjere

 Mjere civilne zaštite su operativne mjere koje provode svi sudionici u sustavu civilne zaštite na svim razinama spašavanja života i zdravlja građana, materijalnih i kulturnih dobara i okoliša i to:

* uzbunjivanje i obavješćivanje,
* evakuacija,
* zbrinjavanje,
* sklanjanje,
* spašavanje,
* prva pomoć,
* KBRN zaštita,
* asanacija (humana, animalna, asanacija terena)
* zaštita životinja i namirnica životinjskog porijekla
* zaštita bilja i namirnica biljnog porijekla.

Zakonom o sustavu civilne zaštite („Narodne novine”, broj 82/15, 118/18, 31/20, 20/21) kao jedna od mjera prepoznata je i asanacija terena koja označava skup organiziranih i koordiniranih tehničkih, zdravstvenih i poljoprivrednih mjera i postupaka radi uklanjanja izvora širenja društveno opasnih bolesti.

### 3. 2. STOŽER CIVILNE ZAŠTITE

Sukladno članku 24 . Zakona o sustavu civilne zaštite („Narodne novine”, broj 82/15, 118/18, 31/20, 20/21) Općinski načelnik Općine Jelen imenovao je članove stožera, uvažavajući prijedloge službi koje po dužnosti ulaze u sastav Stožera civilne zaštite sukladno članku 24. stavku 3. Zakona.

* U prvoj polovici 2023. godine sazvati sastanak Stožera civilne zaštite te ga upoznati sa predstojećim zadaćama i aktivnostima u 2023. godini sukladno Procjeni rizika od velikih nesreća na području Općine Jelenje,
* Izvršiti pripremu za planirane vježbe proizašle iz Plana vježbi civilne zaštite za 2023. godinu - druga polovica 2023.,
* Izvršiti analizu provedenih vježbi u roku od mjesec dana nakon svake vježbe (prva i druga polovica 2023.)
* Sazvati zajednički sastanak Stožera civilne zaštite i voditelja operativnih snaga određenih Odlukom o određivanju pravnih osoba od interesa za civilnu zaštitu na području Općine Jelenje u cilju upoznavanja istih sa ugrozama na području Općine te njihovom ulogom u preventivi ili saniranju posljedica od navedenih ugroza- druga polovica 2023.
* Sa ostalim članovima stožera učestvovati u osposobljavanju prema Programu osposobljavanja a sukladno čl. 25. Zakona o sustavu civilne zaštite

Planom razvoja sustava civilne zaštite na području Općine Jelenje za 2023. godinu planiraju se aktivnosti upoznavanja Stožera civilne zaštite s odredbama Zakona o sustavu civilne zaštite, a prije svega :

* mjerama sustava civilne zaštite
* ustrojavanja sustava civilne zaštite
* djelovanja sustava civilne zaštite i načelima sustava civilne zaštite
* sudionicima u sustavu civilne zaštite
* obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite

Rok izvršenja: sjednica Stožera civilne zaštite u lipnju 2023. godine.

* Nositelj: Općina Jelenje
* Izvršitelj: načelnik

Kontakt podatke (adrese, fiksni i mobilni telefonski brojevi) potrebno je kontinuirano ažurirati u planskim dokumentima

### 3. 3. POSTROJBA CIVILNE ZAŠTITE, POVJERENICI CIVILNE ZAŠTITE,

 **Postrojba civilne zaštite**

U svrhu povećanja spremnosti i mogućnosti u provođenju akcija zaštite i spašavanja p*otrebno je*: Izvršiti smotru postrojbe civilne zaštite

*Rok izvršenja*: listopad 2023. godine

*Izvršitelj:* Općina Jelenje

Kontinuirano ažurirati podatke o pripadnicima Postrojbe civilne zaštite u mobilizacijskim dokumentima u svrhu osiguranja mobilizacijske spremnosti.

*Izvršitelj:* Općina Jelenje

*Rok izvršenja*: Kontinuirano tijekom 2023. godine

**3.4. VATROGASTVO:**

Procjenom rizika od velikih nesreća na području Općine Jelenje i Planu rada DVD, te Planu zaštite od požara koristiti operativne vatrogasne snage za gašenje požara, spašavanje ljudi i imovine ugroženih požarom i eksplozijom, elementarnih nepogoda i tehničke intervencije.

**3.4.1.**Dobrovoljna vatrogasna postrojba – DVD « Ivan Zoretić Španac » Jelenje je središnja dobrovoljna vatrogasna postrojba za područje Općine Jelenje

3.4.1.1.Zadaće i područje odgovornosti i djelovanja profesionalnih i dobrovoljnih vatrogasnih postrojbi utvrđena je odredbama Zakona o vatrogastvu (NN br. 125/19).

Dobrovoljno vatrogasno društvo «Ivan Zoretić Španac» Jelenje:

1. područje odgovornosti čitavo područje Općine Jelenje,
2. zadaće: gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u nesrećama, ekološkim i inim nesrećama, sudjelovanje u provedbi preventivnih mjera zaštite od požara i eksplozija.

3.4.1.2. Veličina profesionalnih i dobrovoljnih vatrogasnih postrojbi ustrojeno prema odredbama Pravilnika o osnovama organiziranosti vatrogasnih postrojbi na teritoriju Republike Hrvatske – NN 61 / 94.). Dobrovoljno vatrogasno društvo «Ivan Zoretić Španac» Jelenje broji najmanje po 20 osposobljenih dobrovoljnih vatrogasaca. Vatrogasna oprema u skladu je sa Pravilnikom o minimumu opreme kojom mora biti opremljena dobrovoljna vatrogasna postrojba ovog ranga.

3.4.1.3. Smještaj profesionalnih i dobrovoljnih vatrogasnih postrojbi - Dobrovoljno vatrogasno društvo Jelenje smješteno je u Vatrogasnom domu, na adresi Obrovac bb, Dražice.

**3.4.2**. Javna vatrogasna postrojba

 Ukoliko rukovoditelj na mjestu intervencije procjeni da sa raspoloživim snagama nije u stanju pogasiti nastali požar, izvještava operativnog dežurnog ŽVOC - a, o veličini i brzini širenja požara, ugroženosti ljudi i objekata, te traži konkretnu pomoć u ljudstvu i tehnici;

 - operativni dežurni ŽVOC - a, o zahtjevu izvješćuje voditelja smjene Javne vatrogasne postrojbe i/ili zapovjednika JVP/požarnog područja.

 - Voditelj smjene Javne vatrogasne postrojbe i/ili zapovjednik naređuje mobilizaciju DVD (s područja – ovisno o mjestu događaja ) i slobodnih djelatnika JVP i uključenje istih u akciju gašenja.

 - ukoliko se radi o požaru otvorenog prostora, a na zahtjev zapovjednika Javne vatrogasne postrojbe/požarnog područja, operativni dežurni o događaju izvješćuje odgovorne osobe u Šumariji ( prilog 2, 2a ), Parku prirode, Nacionalnom parku i traži izlazak stručnih službi iste na lice mjesta.

#### 3.5. GRADSKO DRUŠTVO CRVENOG KRIŽA GRADA RIJEKE

Gradsko društvo crvenog križa Grada Rijeke u cilju spremnosti za angažiranjem u akcijama zaštite i spašavanja u 2023. godini planira:

* nastavak edukacije interventnog tima za djelovanje u katastrofama
* procjena situacije, podizanje naselja, organizacija smještaja, psihološka pomoć i podrška
* edukacija i realistički prikazi pružanja prve pomoći za učenike osnovne škole
* sudjelovanje na natjecanjima prve pomoći u školama.

#### 3.6. HRVATSKA GORSKA SLUŽBA SPAŠAVANJA

Hrvatska gorska služba spašavanja - Stanica Rijeka uz redovne aktivnosti intenzivirati će aktivnosti na povećanju broja svojih članova te obučavanju većeg broja spasioca.

Općina Jelenje je sa Hrvatskom gorskom službom spašavanja Stanica Rijeka potpisala Sporazum o zajedničkom interesu za djelovanje HGSS Stanice Rijeka na prostoru koji pokriva Općinu Jelenje, poglavito na nepristupačnim prostorima izvan naseljenih mjesta i javnih prometnica.

#### 3.7. PRAVNE OSOBE UKLJUČENE U PROTUPOŽARNU SEZONU

Subjekti zaštite od požara na području općine Jelenje uključeni u protupožarnu sezonu 2023. godine su:

* Općinski načelnik općine Jelenje,
* Dobrovoljno vatrogasno društvo DVD Ivan Zoretić Španac Jelenje,
* Stožer civilne zaštite na području općine Jelenje,
* trgovačka društva i obrti iz područja poljoprivrede i šumarstva na području općine Jelenje,
* vlasnici odnosno posjednici privatnih šuma i šumskih površina,
* trgovačka društva, obrti i dr. vlasnici koji posjeduju tešku (građevinsku) mehanizaciju na području općine Jelenje,
* fizičke i pravne osobe iz Plana motrenja, čuvanja i ophodnje površina za koje prijeti opasnost od nastajanja i širenja požara,
* II. Policijska postaja,
* lovačka društva „Jelen“ i „Divokoza“.

#### 3.8. AKTIVNOSTI OPĆINE JELENJE

Općina Jelenje će tijekom 2023. godine provoditi slijedeće aktivnosti:

* temeljem Odluke o fizičkim i pravim osobama od interesa za sustav civilne zaštite od istih izvršiti prikupljanje podataka i ažurirati Plan djelovanja civilne zaštite
* upoznavanje Operativnih snaga sustava civilne zaštite sa Procjenom rizika te njihovo aktivno uključivanje u izradu Plana djelovanja civilne zaštite
* izrada Plana vježbi za 2023. godinu
* održavanje vježbe Operativnih snaga civilne zaštite sukladno Planu vježbi za 2023. godinu
* opremanje Operativnih snaga sukladno predviđenim financijskim sredstvima i Godišnjem planu razvoja sustava civilne zaštite kao i uočenim nedostacima prilikom održavanja vježbi
* izrada Godišnje analize stanja sustava civilne zaštite i Godišnjeg plana razvoja sustava civilne zaštite
* pripremiti i održati sastanak Stožera civilne zaštite te izvršiti upoznavanje istog sa obvezama proizašlim iz Procjene rizika
* vršiti stalno praćenje Zakonskih okvira i sukladno njima postupiti u izvršavanju obveza.

### 4. SUSTAV UZBUNJIVANJA GRAĐANA

Cilj: uspostava sustava uzbunjivanja. U organizaciji zaštite i spašavanja u Općini, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja te je stoga potrebno:

- provjeriti čujnost sirena na području Općine Jelenje

Izvršitelji: Operateri (vlasnici objekata s opasnim tvarima).

 **5. EDUKACIJA STANOVNIŠTVA**

Cilj: podizanje razine svijesti građana kao sudionika sustava civilne zaštite.

Katastrofe, kao specifična krizna stanja, javljaju se kada nesreće ili krize uzrokovane prirodnim silama ili ljudskom aktivnošću (utjecajem na okoliš, tehnologijom), djeluju na ljude u tolikoj mjeri da ugroženo stanovništvo nije u mogućnosti kontrolirati tijek događaja i uspješno se nositi s nanesenim udarima, gubicima i štetama. Učestalost i ozbiljnost katastrofa u mnogome se može smanjiti ili ublažiti njihove posljedice ako se posveti veća pozornost predviđanju, promatranju i planiranju načina pomoći kao i općoj pripravnosti za adekvatni odgovor na krizu, odnosno katastrofu ukoliko se ona dogodi.

Kontinuirano vršiti:

* upoznavanje građana sa sadržajem Planova zaštite putem web stranice Općine,
* izrada potrebnih naputaka (letaka) o postupanju stanovništva u slučaju velikih nesreća i katastrofa naročito za moguće nesreće i katastrofe izazvane poplavama, potresima i opasnim tvarima u stacionarnim objektima.

 Nositelj zadaće – Općina Jelenje Stožer civilne zaštite

Rok izvršenja – kontinuirano tijekom 2023. godine.

## 6. FINANCIRANJE SUSTAVA ZAŠTITE I SPAŠAVANJA

 Cilj: racionalno, funkcionalno i učinkovito djelovanje sustava civilne zaštite.

Prema Zakonu o civilnoj zaštiti izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Stoga će biti, u Proračunu Općine Jelenje za 2023. godinu, u skladu s ostalim posebnim propisima, ugrađene slijedeće stavke: Zaštita od požara

**PREGLED FINANCIJSKIH UČINAKA SUSTAVA CIVILNE ZAŠTITE**

|  |  |  |  |  |
| --- | --- | --- | --- | --- |
| **Red broj**  | **OPIS POZICIJE**  | **2023.g.**  | **2024.g.**  | **2025.g.**  |
| 1.  | **STOŽER CIVILNE ZAŠTITE I POSTROJBE CIVILNE ZAŠTITE**  |
| Osiguranje uvjeta za evakuaciju, zbrinjavanje i sklanjanje stanovništva  | /  | /  | /  |
| Stožer civilne zaštite– odore, veza, edukacija | /  | /  | /  |
| Postrojbe civilne zaštite – odora, edukacija  |   | /  | /  |
| Procjena rizika, Plan djelovanja sustava CZ | /  | /  | /  |
| Vježba operativnih snaga zaštite i spašavanja |   |   |   |
| Povjerenici civilne zaštite, voditelji skloništa  | /  | /  | /  |
| Materijalna i tehnička oprema operativnih snaga | 45.000,00 kn /5.972,53 eura | 45.000,00 kn /5.972,53 eura | 45.000,00 kn /5.972,53 eura |
| Redovno tekuće ažuriranje priloga i podataka iz sadržaja dokumenata  | /  | /  | /  |
| **UKUPNO:**  | **45.000,00 kn /****5.972,53 eura** | **45.000,00 kn /****5.972,53 eura** | **45.000,00 kn /****5.972,53 eura** |
| 2.  | **VATROGASTVO**  |
| Vatrogasna zajednica , DVD-i, JVP | 385.000,00 kn/ 51.098,28 eura | 385.000,00 kn/ 51.098,28 eura | 385.000,00 kn/ 51.098,28 eura |
| Procjena ugroženosti i Plan zaštite od požara | /  | /  | /  |
| **UKUPNO:**  | **385.000,00 kn / 51.098,28 eura** | **385.000,00 kn/ 51.098,28 eura** | **385.000,00 kn/ 51.098,28 eura** |
| 3.  | **HGSS STANICA RIJEKA**  |
| Redovne donacije  | 10.000,00 kn/1.327,23 eura | 10.000,00 kn/ 1.327,23 eura | 10.000,00 kn/ 1.327,23 eura |
| Opremanje  |
| **UKUPNO**  | **10.000,00 kn/****1.327,23 eura** | **10.000,00 kn/****1.327,23 eura** | **10.000,00 kn/****1.327,23 eura** |
| 4.  |  **HRVATSKI CRVENI KRIŽ**  |
| Tekuće donacije  | 63.781,23 kn/8.465,23 eura  | 63.781,23 kn/8.465,23 eura | 63.781,23 kn/8.465,23 eura |
| **UKUPNO:**  | **63.781,23 kn/****8.465,23 eura** | **63.781,23 kn/****8.465,23 eura** | **63.781,23 kn/****8.465,23 eura** |
| 5.  | **UDRUGE GRAĐANA**  |
|   |  \*  |
| UKUPNO:  | /  | /  | /  |
| 6.  | **SLUŽBE I PRAVNE OSOBE (kojima je zaštita i spašavanje redovna djelatnost)**  |
| **poduzeća za održavanje komunalne infrastrukture, hitna pomoć, javno zdravstvo, socijalna skrb, veterinarska služba, zaštita okoliša, pravne osobe od interesa za ZIS, i dr.)**  | sukladno potrebama  | sukladno potrebama  | sukladno potrebama  |
| UKUPNO:  | -  | -  | -  |
| **SVEUKUPNO ZA SUSTAV CIVILNE ZAŠTITE**  | **494.781,23 kn /****65.708,00 eura** | **494.781,23 kn /****65.708,00 eura** | **494.781,23 kn /****65.708,00 eura** |

\* Financiranje rada udruga provesti će se sukladno novom normativnom okviru o radu udruga: Zakonom o udrugama (Narodne novine, broj74/2014, 70/17, 98/19), Uredbom o kriterijima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15).

KLASA: 024-02/22-01/10

URBROJ:2170-20-01-22-6

U Dražicama 15.11.2022.

 OPĆINSKO VIJEĆE OPĆINE JELENJE

 PREDSJEDNIK/CA

 \_\_\_\_\_\_\_\_\_\_\_\_\_\_\_\_\_\_\_\_\_\_\_